Diari Oficial de la Generalitat Valenciana


Sumari del DOGV 5249, del 02-05-2006 (2006/4818)

RESOLUCIÓ de 25 d'abril de 2006, de la Direcció General d'Administració Autonòmica, per la qual s'adjudiquen destinacions als participants en el concurs de mèrits número 151/2005, per a la provisió de llocs de treball de naturalesa funcionarial, sector administració especial, grup C, informàtics i als aspirants que han superat les proves selectives de la Convocatòria 14/2000.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5249

Data del DOGV
:   02-05-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/4818


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 25 d'abril de 2006, de la Direcció General d'Administració Autonòmica, per la qual s'adjudiquen destinacions als participants en el concurs de mèrits número 151/2005, per a la provisió de llocs de treball de naturalesa funcionarial, sector administració especial, grup C, informàtics i als aspirants que han superat les proves selectives de la Convocatòria 14/2000. [2006/M4818]  
Per Resolució de data 1 de desembre de 2005, de la Direcció General d'Administració Autonòmica, publicada en el Diari Oficial de la Generalitat Valenciana número 5.156, de 16 de desembre de 2005, es va convocar concurs de mèrits número 151/2005, per a la provisió de llocs de treball de naturalesa funcionarial, sector administració especial, grup C, informàtics.  
Finalitzada l'avaluació dels mèrits dels concursants i la resta de tràmits d'execució de la convocatòria, la comissió d'avaluació va formular, en data 11 d'abril de 2006, proposta definitiva d'adjudicació.  
Per Resolució de data 11 d'abril de 2006, de la Direcció General d'Administració Autonòmica, publicada en el DOGV número 5.241, de 19 d'abril de 2006, es van convocar els aspirants que van superar les proves selectives d'accés al grup C, sector administració especial, operador de sistemes informàtics, Convocatòria 14/2000, per a l'elecció de destinació, per tal de complir el que disposa l'article 9.1 de la Llei de Funció Pública Valenciana.  
En acte únic celebrat el dia 21 d'abril de 2006, a la seu de la Conselleria de Cultura, Educació i Esport, es va procedir a l'elecció de destinació per part del personal que va superar els processos selectius citats.  
Per tant, i en exercici de les competències atribuïdes per l'article 18 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:  
Primer  
Adjudicar, amb destinació definitiva, als participants en el concurs de mèrits número 151/2005, els llocs de treball relacionats en l'annex I de la present resolució.  
Segon. Cessament i preses de possessió  
Cessaments.  
El personal que ocupa lloc de treball i ha obtingut destinació en el present concurs, cessarà d'ofici el dia 3 de maig de 2006.  
Igualment, cessarà d'ofici el 3 de maig de 2006 el personal que estiga ocupant un lloc de treball adjudicat en aquesta convocatòria.  
Preses de possessió.  
L'acte de presa de possessió, a què queda convocat tot el personal relacionat en l'annex I, tindrà lloc el dia 4 de maig de 2006, a les 09.00 hores, a les següents seus, segons la província en què hagen obtingut destinació:  
a) Direcció Territorial de la Conselleria de Justícia, Interior i Administracions Públiques a Alacant, rambla de Méndez Núñez, número 41 (Torre Generalitat) 03492 Alacant.  
b) Direcció Territorial de la Conselleria de Justícia, Interior i Administracions Públiques a Castelló, carrer Major, número 78, 12199 Castelló de la Plana.  
c) Conselleria de Justícia, Interior i Administracions Públiques, Direcció General d'Administració Autonòmica, Servei de Provisió de Llocs, carrer del Miquelet, número 5, 2n, 46098 València.  
Els efectes administratius i econòmics de la presa de possessió seran de data 4 de maig de 2006.  
Tercer  
Adjudicar amb destinació definitiva al personal que va superar les proves selectives d'accés al grup C, sector administració especial, operador de sistemes informàtics, Convocatòria 14/2000, els llocs de treball que s'especifiquen en l'annex II.  
Quart. Cessament i preses de possessió  
Presa de possessió.  
L'acte de presa de possessió, a què queda convocat tot el personal que ha obtingut destinació, tindrà lloc el dia 4 de maig de 2006, a les 09.00 hores, en les mateixes seus indicades en l'apartat segon d'aquesta resolució, segons la província en què hagen obtingut destinació.  
Els efectes administratius i econòmics de la presa de possessió seran de data 4 de maig de 2006.  
No obstant això, i de conformitat amb el que disposa l'article 25.3 del Decret 33/99, de 9 de març, pel qual s'aprova el Reglament de Selecció i Provisió de Llocs de Treball del Personal comprés en l'àmbit d'aplicació de la Llei de la Funció Pública Valenciana, el citat personal disposa d'un mes de termini que finalitzarà el 3 de juny del 2006, per a prendre possessió de la seua destinació. Si es fa ús de l'esmentat termini, durant aquest no es meritarà cap retribució.  
Cessament.  
1. Els qui han de prendre possessió del lloc de treball adjudicat en virtut del que disposa l'apartat tercer d'aquesta Resolució, cessaran d'ofici el dia 3 de maig de 2006 en el lloc que, si és el cas, exercisquen.  
2. Així mateix, els qui es troben exercint amb destinació provisional, o de mode interí, algun dels llocs de treball adjudicats, cessaran d'ofici el dia 3 de maig de 2006. No obstant, si el nou titular del lloc comunica amb suficient antelació i per escrit a la unitat de personal de la conselleria o organisme de què depenga l'esmentat lloc, la data posterior, dins del termini possessori, en què formalitzarà la presa de possessió, qui exercisca l'esmentat lloc provisionalment o interinament podrà ser cessat d'ofici en la data immediata anterior al dia de l'efectiva presa de possessió del nou titular.  
Cinqué  
Declarar deserts els llocs de treball que es relacionen en l'annex III.  
Sisé. Recursos  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar des de l'endemà de la publicació de la present resolució.  
València, 25 d'abril de 2006.. El director general d'Administració Autonòmica: Miguel Antonio Crespo Marzal.